La pel·lícula Paella Today! copa la pantalla del Tívoli en l’equador d’abril
2025-07-24

Durant el cap de setmana que creua l’equador del mes d’abril, el dissabte 14 i el diumenge 15, la pantalla del cinema Tívoli de Burjassot tindrà molt sabor! I és que arriba al cinema local la primera pel·lícula sobre el plat espanyol més internacionalment conegut: Paella Today!

Dirigida per César Sabater i protagonitzada per Pablo Rivero, Pau Gregori i Olga Alamán, es tracta d’una gastrocomèdia, mai millor dit, que aborda les relacions humanes i sentimentals tenint, com a fil conductor, el plat més típic de la gastronomia valenciana. Paella Today! es projectarà en el Tívoli el divendres 14 d’abril a les 19h i a les 22:30h i el diumenge 15, a les 17h i a les 19:30h.

Així, un concurs de paelles és l’excusa per a narrar les vides de dos amics valencians: Pep i Vicent. Vides que donaran un gir de 180 graus amb l’arribada de l’atractiva Lola, per la qual tots dos se sentiran atrets. A aquest triangle amorós s’uniran els particulars pares de Lola, un xinès expert en paelles, una mare pitonisa, un fill amb aspiracions d’influencer i tota una galeria de pintorescs personatges que completen els ingredients d’aquesta “paella humana”.